《李寅之招饮同登九江城 其七》
元代·方回

恭惟天所赋，知命良独难。度索侈琛玩，蒸乳甘珍餐。

小迷积巨悔，近逸生遐患。寡疾骨健寿，少营神閒安。

若有物见畀，乃非彼能干。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。